
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση διατάξεων του Κώδικα Τροφίμων σε 
εναρμόνιση προς την Οδηγία 2000/36/Ε.Κ. του 
Ευρωπαϊκού Κοινοβουλίου και του Συμβουλίου 
(ΕΕΙ_ 197/3.8.2000) για τα προϊόντα κακάο και 
σοκολάτας που προορίζονται για τη διατροφή του 

ανθρώπου. 1 

Τροποποίηση των Αποφάσεων του Υφυπουργού Ανά¬ 
πτυξης: Κ3-3974/11.10.1999 "Ρύθμισης θεμάτων 


ασφαλίσεων ζωής", όπως ισχύει, και Κ3-3975/ 
11.10.1999 "Ρύθμιση θεμάτων ασφαλίσεων κατά 

ζημιών", όπως ισχύει. 2 

Συμβάσεις για την προμήθεια συγγραμμάτων στις 

Α.Ε.Σ. 3 

Τροποποίηση της 5139/20.8.1996 απόφασης του Γενι¬ 
κού Γραμματέα Περιφέρειας Δυτικής Μακεδονίας. 4 
Σύσταση - Συγκρότηση Υπηρεσιακού Συμβουλίου του 
Πανεπιστημίου Αθηνών. 5 


ΑΠΟΦΑΣΕΙ Σ 

Αριθ. 561/2000 (1) 

Τ ροποποίηση διατάξεων του Κώδικα Τ ροφίμων σε εναρ¬ 
μόνιση προς την Οδηγία 2000/36/Ε.Κ. του Ευρωπαϊ¬ 
κού Κοινοβουλίου και του Συμβουλίου (ΕΕΕ 197/ 
3.8.2000) για τα προϊόντα κακάο και σοκολάτας που 
προορίζονται για τη διατροφή του ανθρώπου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. - Το έγγραφο της Διεύθυνσης Τροφίμων του Γενικού 
Χημείου του Κράτους αριθ. 3017272/2473/2000. 

2. - Τις διατάξεις του άρθρου 1 (παρ. 1,2 και 3) του Ν. 
1338/1983 "Εφαρμογή του Κοινοτικού Δικαίου" (Φ.Ε.Κ. 
34/Α/1983) όπως τροποποιήθηκε από το άρθρο 6 του Ν. 
1440/1984 "Συμμετοχή της Ελλάδος στο Κεφάλαιο, στα 
αποθεματικά και στις προβλέψεις της Ευρωπαϊκής Τρά¬ 
πεζας Επενδύσεων, στο Κεφάλαιο της Ευρωπαϊκής Κοι- 
νότητος Ανθρακος καιΧάλυβος και του Οργανισμού Εφο¬ 


διασμού ΕΥΡΑΤΟΜ" (Φ.Ε.Κ. 70/Α/1984) καθώς και το άρ¬ 
θρο 65του Ν. 1892/1990 (Φ.Ε.Κ. 101/Α/1990). 

3. - Το εδάφιο δ της παρ. 8 του άρθρου 6 του Νόμου 
4328/1929 (Φ.Ε.Κ. 272/Α/1929) "Περί συστάσεως Γενικού 
Χημείου του Κράτους", όπως αντικαταστάθηκε από την 
παράγραφο 6του άρθρου 11 του Νόμου 2343/95, (Φ.Ε.Κ. 
211/Α/11.10.1995). 

4. - Το άρθρο 4 του Διατάγματος της 31ης Οκτωβρίου 
1929 "Περί κανονισμού της λειτουργίας και των εργασιών 
του Ανωτάτου Χημικού Συμβουλίου" (Φ.Ε.Κ. 391/Α/1929). 

5. - Το άρθρο 1 του Νόμου 115/1975 "Περί τροποποιή- 
σεως διατάξεων τινών του Ν. 4328/1929" (Φ.Ε.Κ. 172/Α/ 
1975). 

6. - Την απόφαση 1078204/927/0006 Α/6.8.1992 "Περιο¬ 
ρισμός Συλλογικών Οργάνων του Υπουργείου Οικονομι¬ 
κών" των Υπουργών Προεδρίας και Οικονομικών" (Φ.Ε.Κ. 
517/Β/1992). 

7. - Την υπ’ αριθ. 1039386/441/Α0006/21.4.2000 Κοινή 
απόφαση του Πρωθυπουργού και του Υπουργού Οικονο¬ 
μικών "Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών" (Φ.Ε.Κ. 571/Β/2000). 

8. - Τις διατάξεις του άρθρου 29 Α του Ν. 1558/1985 
(Φ.Ε.Κ. 137/Α/1985) όπως το άρθρο αυτό προστέθηκε με 
το άρθρο 27 του Ν. 2081/1992 (Φ.Ε.Κ. 154/Α/1992) και 
αντικαταστάθηκε από το άρθρο 1 παρ. 2α του Ν. 2469/ 
1997 (38 Α) και το γεγονός ότι από την παρούσα απόφα¬ 
ση δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Εγκρίνουμε την απόφαση αριθ. 561/2000 του Ανωτάτου 
Χημικού Συμβουλίου η οποία ελήφθη κατά τη συνεδρίαση 
της 24.10.2000 και η οποία έχει ως εξής: 

ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την τροποποίηση διατάξεων του Κώδικα 
Τροφίμων σε εναρμόνιση προς την οδηγία 2000/36/Ε.Κ. 
του Ευρωπαϊκού Κοινοβουλίου και του Συμβουλίου (ΕΕΕ 
197/3.8.2000) για τα προϊόντα κακάο και σοκολάτας που 
προορίζονται για τη διατροφή του ανθρώπου ως εξής: 

I. Προστίθεται νέο άρθρο 59 ως εξής: 

Άρθρο 59 

Προϊόντα κακάο και σοκολάτας που προορίζονται για τη 
διατροφή του ανθρώπου. 

1. Οι διατάξεις του άρθρου αυτού εφαρμόζονται στα 
προϊόντα κακάο και σοκολάτας τα οποία προορίζονται 

για τη διατροφή του ανθρώπου και τα οποία ορίζονται στο 
παράρτημα I. 

2. α. Η προσθήκη φυτικών λιπαρών, άλλων εκτός του 
βουτύρου του κακάο, τα οποία ορίζονται και αναφέρονται 
στο παράρτημα II, επιτρέπεται στα προϊόντα σοκολάτας 
που ορίζονται στο Τμήμα Α σημεία 3,4,5,6,8 και 9 του πα¬ 
ραρτήματος I. Η προσθήκη αυτή δεν πρέπει να υπερβαί¬ 
νει το 5% του τελικού προϊόντος, αφού αφαιρεθείτο ολι¬ 
κό βάρος τυχόν λοιπών βρώσιμων ουσιών που χρησιμο¬ 
ποιούνται σύμφωνα με το Τμήμα Β’ του παραρτήματος I, 
χωρίς να μειώνεται η ελάχιστη περιεκτικότητα σε βούτυ¬ 
ρο του κακάο ή σε ολικά ξηρά στερεά κακάο. 

β. Τα προϊόντα σοκολάτας τα οποία περιέχουν φυτικά 
λιπαρά άλλα εκτός του βουτύρου του κακάο, μπορούν να 
διατίθενται στο εμπόριο σε όλα τα κράτη μέλη υπό τον 
όρο ότι η επισήμανσή τους, όπως προβλέπεται στην πα¬ 
ράγραφο 3, συμπληρώνεται με ευδιάκριτη και ευανάγνω¬ 
στη δήλωση: "Περιέχει φυτικά λιπαρά επιπλέον του βου¬ 
τύρου του κακάο". Αυτή η δήλωση εμφανίζεται στο ίδιο 
οπτικό πεδίο με τον κατάλογο των συστατικών, διακρινό- 
μενη σαφώς από αυτόν και αναγράφεται με χαρακτήρες 
του αυτού τουλάχιστον μεγέθους και ταχείς, όπως και η 
ονομασία πώλησης παρά την απαίτηση αυτή, η ονομασία 
πώλησης του προϊόντος μπορεί να εμφανίζεται και αλλού. 

3. Οι διατάξεις του άρθρου 11 του Κώδικα Τροφίμων 
εφαρμόζονται στα προϊόντα που ορίζονται στο παράρτη¬ 
μα I, με τις ακόλουθες προϋποθέσεις: 

α. Οι απαρριθμούμενες στο παράρτημα I ονομασίες πώ¬ 
λησης χρησιμοποιούνται αποκλειστικά για τα προϊόντα 
που αναφέρονται στο εν λόγω παράρτημα και πρέπει να 
χρησιμοποιούνται στο εμπόριο για την περιγραφή τους. 

Ωστόσο, αυτές οι ονομασίες πώλησης μπορούν επίσης 
να χρησιμοποιούνται επιπροσθέτως και σύμφωνα με τις 
διατάξεις ή τις συνήθειες που ισχύουν στο κράτος μέλος, 
όπου το προϊόν πωλείται στον τελικό καταναλωτή, για την 
περιγραφή άλλων προϊόντων, τα οποία δεν δημιουργούν 
κίνδυνο σύγχυσης με τα προϊόντα που ορίζονται στο πα¬ 
ράρτημα I. 

β. Όταν τα προϊόντα που ορίζονται στο τμήμα Α σημεία 
3, 4, 5, 6, 7 και 10 του παραρτήματος I πωλούνται συ¬ 
σκευασμένα σε ποικιλία, οι ονομασίες πώλησης μπορούν 
να αντικαθίστανται από την ονομασία "σοκολάτες διαφό¬ 
ρων ειδών" ή "γεμιστές σοκολάτες διαφόρων ειδών" ή από 
παρόμοια ονομασία. Στην περίπτωση αυτή, ο κατάλογος 
συστατικών μπορεί να είναι ενιαίος για το σύνολο των 
προϊόντων που απαρτίζουν την ποικιλία. 

γ. Στην επισήμανση των προϊόντων κακάο και σοκολά¬ 
τας που ορίζονται στο τμήμα Α σημείο 2 στοιχεία γ) και δ) 
και σημεία 3, 4, 5, 8 και 9 του παραρτήματος I, πρέπει να 
αναφέρεται η ολική περιεκτικότητα σε ξηρά στερεά κα¬ 
κάο με την ένδειξη "στερεά κακάου: % τουλάχιστον". 

δ. Για τα προϊόντα που αναφέρονται στο παράρτημα I 
τμήμα Α σημείο 2 στοιχείο β) και στοιχείο δ) δεύτερη ημι- 
περίοδος, στη συσκευασία πρέπει να αναγράφεται η πε¬ 
ριεκτικότητα σε βούτυρο κακάο. 

ε. Οι προβλεπόμενες στο παράρτημα I ονομασίες πώ¬ 
λησης "σοκολάτα", "σοκολάτα γάλακτος" και "σοκολάτα 
κουβερτούρα" μπορούν να συμπληρώνονται από ενδεί¬ 
ξεις ή περιγραφές που συνδέονται με κριτήρια ποιότη¬ 
τας, εφόσον τα προϊόντα περιέχουν: 

- προκειμένου για σοκολάτα: ολικά ξηρά στερεά κακάο 
σε ποσοστό 43% τουλάχιστον, από το οποίο τουλάχιστον 
26% πρέπει να είναι βούτυρο κακάο. 

- προκειμένου για σοκολάτα γάλακτος: ολικά ξηρά στε¬ 
ρεά κακάο σε ποσοστό τουλάχιστον 30% και ξηρά στερεά 


γάλακτος προερχόμενα από μερική ή ολική αφυδάτωση 
πλήρους γάλακτος, μερικώς ή πλήρως αποβουτυρωμέ¬ 
νου γάλακτος, ανθόγαλου, ή από μερικώς ή πλήρως αφυ¬ 
δατωμένο ανθόγαλα, βούτυρο ή λίπος γάλακτος σε πο¬ 
σοστό 18% τουλάχιστον, από το οποίο τουλάχιστον 4,5% 
πρέπει να είναι λίπος γάλακτος, 

- προκειμένου για σοκολάτα κουβερτούρα: απολιπα- 
σμένα ξηρά στερεά κακάο σε ποσοστό 16% τουλάχιστον. 

Άρθρο 4 

Γ ια τα προϊόντα που ορίζονται στο παράρτημα I, δεν θε¬ 
σπίζονται εθνικές διατάξεις μη προβλεπόμενες από το 
παρόν άρθρο με το οποίο έχει εναρμονιστεί η ελληνική νο¬ 
μοθεσία με την αντίστοιχη κοινοτική. 

ΠΑΡΑΡΤΗΜΑ I 

ΟΝΟΜΑΣΙΕΣ ΠΩΛΗΣΗΣ, ΟΡΙΣΜΟΙ ΚΑΙ 
ΧΑΡΑΚΤΗΡΙΣΤΙΚΑ ΤΩΝ ΠΡΟΪΟΝΤΩΝ 

Α. ΟΡΙΣΜΟΙ ΚΑΙ ΟΝΟΜΑΣΙΕΣ ΠΩΛΗΣΗΣ 

1. Βούτυρο κακάο 

Είναι η λιπαρή ουσία που λαμβάνεται από κυάμους κα¬ 
κάο ή μέρη κυάμων κακάο με τα ακόλουθα χαρακτηριστι¬ 
κά: 

- περιεκτικότητα σε ελεύθερα λιπαρά οξέα. 

(εκφραζόμενη σε ελαϊκό οξύ) όχι περισσότερο από 1,7% 

- μη σαπωνοποιήσιμες ουσίες 

(προσδιοριζόμενες με τη χρήση όχι περισσότερο από 0,5%, 

πετρελαϊκού αιθέρα) εκτός από την περίπτωση 

βουτύρου κακάο που λαμβά- 
νεται με πίεση όπου δεν πρέ¬ 
πει να υπερβαίνει το 0,35%. 

2. α) Κακάο σε σκόνη, κακάο 

Είναι το προϊόν που λαμβάνεται με κονιοποίηση καθαρι¬ 
σμένων, αποφλοιωμένων και καβουρδισμένων κυάμων 
κακάο και περιέχει βούτυρο κακάο σε ποσοστό τουλάχι¬ 
στον 20%, υπολογιζόμενο επί ξηράς ουσίας και νερό 9% 
κατ’ ανώτατο όριο. 

β) Κακάο αποβουτυρωμένο, αποβουτυρωμένη σκόνη 
κακάο. 

Είναι η σκόνη κακάο, η οποία περιέχει λιγότερο από 20% 
βούτυρο κακάο, υπολογιζόμενο επί ξηράς ουσίας. 

γ) Σοκολάτα σε σκόνη 

Είναι το προϊόν που λαμβάνεται από μείγμα σκόνης κα¬ 
κάο και σακχάρων, το οποίο περιέχει τουλάχιστον 32% 
σκόνη κακάο. 

δ) Σοκολάτα ρόφημα, ζαχαρούχο κακάο, ζαχαρούχο 
κακάο σε σκόνη. 

Είναι το προϊόν που λαμβάνεται με μίξη σκόνης κακάο 
και σακχάρων, το οποίο περιέχει τουλάχιστον 25% σκόνη 
κακάο, οι ονομασίες αυτές συμπληρώνονται από τις εν¬ 
δείξεις "αποβουτυρωμένο", όταν το προϊόν είναι αποβου¬ 
τυρωμένο όπως ορίζεται στο στοιχείο β). 

3. Σοκολάτα 

α) Είναι το προϊόν που λαμβάνεται από προϊόντα κακάο 
και σάκχαρα και περιέχει, με την επιφύλαξη του στοιχείου 
β), ολικά ξηρά στερεά κακάο σε ποσοστό τουλάχιστον 
35%, από το οποίο τουλάχιστον 18% πρέπει να είναι βού¬ 
τυρο κακάο και τουλάχιστον 14% απολιπασμένα ξηρά 
στερεά κακάο. 

β) Ωστόσο, όταν η ονομασία αυτή συμπληρώνεται από 
τις λέξεις: 

- "τρούφα" - "νιφάδες": Το προϊόν, σε μορφή κόκκων ή νι¬ 
φάδων, πρέπει να περιέχει ολικά ξηρά στερεά κακάο σε 
ποσοστό τουλάχιστον 32%, από το οποίο τουλάχιστον 

12% πρέπει να είναι βούτυρο κακάο και τουλάχιστον 14% 
απολιπασμένα ξηρά στερεά κακάο. 

- "κουβερτούρα": Το προϊόν πρέπει να περιέχει ολικά ξη¬ 
ρά στερεά κακάο σε ποσοστό τουλάχιστον 35%, από το 
οποίο τουλάχιστον 31% πρέπει να είναι βούτυρο κακάο 
και 2,5% τουλάχιστον απολιπασμένα ξηρά στερεά κακάο. 

- "0ί3ηάυ)3" (ή ένα από τα παράγωγα της λέξης "ρίαηάυ- 
]3" σοκολάτα με φουντούκια: Το προϊόν πρέπει να λαμβά- 
νεται κατά πρώτον από σοκολάτα, με ολική περιεκτικότη¬ 
τα σε ολικά ξηρά στερεά κακάο τουλάχιστον 32%, συμπε- 
ριλαμβανομένης μιας περιεκτικότητας σε απολιπασμένα 
ξηρά στερεά κακάο τουλάχιστον 8% και κατά δεύτερον 
από λεπτοαλεσμένα φουντούκια σε τέτοιες ποσότητες 
ώστε 100 γραμμάρια αυτού του προϊόντος να περιέχουν 
ποσότητα φουντουκιών, όχι λιγότερο από 20 γραμμάρια 
και όχι περισσότερο από 40. Μπορούν να προστεθούν τα 
ακόλουθα: 

α) γάλα ή / και ξηρά στερεά γάλακτος προερχόμενα από 
συμπύκνωση, σε ποσοστό τέτοιο ώστε το τελικό προϊόν 
να μην περιλαμβάνει άνω του 5% ξηρών στερεών γάλα¬ 
κτος. 

β) αμύγδαλα, φουντούκια και άλλες ποικιλίες ξηρών 
καρπών, είτε ολόκληρα είτε σπασμένα, σε τέτοιες ποσό¬ 
τητες ώστε, μαζί με τα λεπτοαλεσμένα φουντούκια, να 
μην υπερβαίνουν το 60% του ολικού βάρους του προϊό¬ 
ντος. 

4. Σοκολάτα γάλακτος 

α) Είναιτο προϊόν που λαμβάνεται από προϊόντα κακάο, 
σάκχαρα και γάλα ή προϊόντα γάλακτος και περιέχει, με 
την επιφύλαξη των διατάξεων του στοιχείου β): 

- ολικά ξηρά στερεά κακάο σε ποσοστό 25% τουλάχι¬ 
στον, 

- ξηρά στερεά γάλακτος προερχόμενα από τη μερική ή 
ολική αφυδάτωση πλήρους γάλακτος, μερικώς ή πλήρως 
αποβουτυρωμένου γάλακτος, ανθόγαλου, ή από μερικώς 
ή πλήρως αφυδατωμένο ανθόγαλα, βούτυρο ή λίπος γά¬ 
λακτος σε ποσοστό 14% τουλάχιστον, 

- απολιπασμένα ξηρά στερεά κακάο σε ποσοστό 2,5% 
τουλάχιστον, 

- λίπος γάλακτος σε ποσοστό 3,5% τουλάχιστον, 

- ολικό λίπος (βουτύρου κακάο και λίπους γάλακτος) σε 
ποσοστό 25% τουλάχιστον. 

β) Ωστόσο, όταν η ονομασία αυτή συμπληρώνεται από 
τις λέξεις: 

- "τρούφα" ή "νιφάδες": το προϊόν σε μορφή κόκκων ή νι¬ 
φάδων πρέπει να περιέχει ολικά ξηρά στερεά κακάο σε 
ποσοστό τουλάχιστον 20%, ξηρά στερεά γάλακτος προ¬ 
ερχόμενα απάτη μερική ή ολική αφυδάτωση πλήρους γά¬ 
λακτος, μερικώς ή πλήρως αποβουτυρωμένου γάλακτος, 
ανθόγαλο, ή από μερικώς ή πλήρως αφυδατωμένο ανθό¬ 
γαλα, βούτυρο ή λίπος γάλακτος σε ποσοστό 12% τουλά¬ 
χιστον και ολικό λίπος (βουτύρου κακάο και λίπους γάλα¬ 
κτος) σε ποσοστό 12% τουλάχιστον, 

- "κουβερτούρα": το προϊόν πρέπει να έχει ελάχιστη πε¬ 
ριεκτικότητα σε ολικό λίπος (βουτύρου κακάο και λίπους 
γάλακτος) 31%, 

- "Οί3ηάυ)3" ή ένα από τα παράγωγα της λέξης "ςίαπάυ- 
)3" σοκολάτα γάλακτος με φουντούκια: το προϊόν πρέπει 
να λαμβάνεται κατά πρώτον από σοκολάτα γάλακτος, με 
περιεκτικότητα τουλάχιστον 10% σε ξηρά στερεά γάλα¬ 
κτος, προερχόμενα από τη μερική ή ολική αφυδάτωση 
πλήρους γάλακτος, μερικώς ή πλήρως αποβουτυρωμέ¬ 
νου γάλακτος, ανθόγαλου, ή από μερικώς ή πλήρως αφυ¬ 
δατωμένο ανθόγαλα, βούτυρο ή λίπος γάλακτος και κατά 
δεύτερον από λεπτοαλεσμένα φουντούκια σε ποσότητες 


τέτοιες ώστε 100 γραμμάρια αυτού του προϊόντος να πε¬ 
ριέχουν ποσότητα φουντουκιών όχι λιγότερο από 15 
γραμμάρια και όχι περισσότερο από 40 γραμμάρια. Μπο¬ 
ρούν επίσης να προστίθενται αμύγδαλα, φουντούκια και 
άλλες ποικιλίες ξηρών καρπών, είτε ολόκληρα είτε σπα¬ 
σμένα, σε τέτοιες ποσότητες ώστε, μαζί με τα λεπτοαλε¬ 
σμένα φουντούκια, να μην υπερβαίνουν το 60% του ολι¬ 
κού βάρους του προϊόντος. 

γ) Όταν, στην ονομασία αυτή, η λέξη "γάλακτος" αντι¬ 
καθίσταται από τη λέξη: 

- "με ανθόγαλο (κρέμα γάλακτος)": το προϊόν πρέπει να 
περιέχει λίπος γάλακτος σε ποσοστό 5,5% τουλάχιστον, 

- "με αποβουτυρωμένο γάλα": το προϊόν δεν πρέπει να 
περιέχει λίπος γάλακτος σε ποσοστό μεγαλύτερο από 1 %. 

5. Σοκολάτα γάλακτος οικιακής χρήσης. 

Είναι το προϊόν που λαμβάνεται από προϊόντα κακάο, 
σάκχαρα και γάλα ή προϊόντα γάλακτος και περιέχει: 

- ολικά ξηρά στερεά κακάο σε ποσοστό 20% τουλάχι¬ 
στον, 

- ξηρά στερεά γάλακτος προερχόμενα από τη μερική ή 
ολική αφυδάτωση πλήρους γάλακτος, μερικώς ή πλήρως 
αποβουτυρωμένου γάλακτος, ανθόγαλου, ή από μερικώς 
ή πλήρως αφυδατωμένο ανθόγαλο, βούτυρο ή λίπος γά¬ 
λακτος, σε ποσοστό 20% τουλάχιστον. 

- απολιπασμένα ξηρά στερεά κακάο σε ποσοστό 2,5% 
τουλάχιστον, 

- λίπος γάλακτος σε ποσοστό 5% τουλάχιστον, 

- ολικό λίπος (βουτύρου κακάο και λίπους γάλακτος) σε 
ποσοστό 25% τουλάχιστον. 

6. Λευκή σοκολάτα. 

Είναι το προϊόν που λαμβάνεται από βούτυρο κακάο, 
γάλα ή προϊόντα γάλακτος και σάκχαρα και περιέχει βού¬ 
τυρο κακάο σε ποσοστό τουλάχιστον 20% και ξηρά στε¬ 
ρεά γάλακτος προερχόμενα από τη μερική ή ολική αφυ¬ 
δάτωση πλήρους γάλακτος, μερικώς ή πλήρως αποβου¬ 
τυρωμένου γάλακτος, ανθόγαλου, ή από μερικώς ή 
πλήρως αφυδατωμένο ανθόγαλο, βούτυρο ή λίπος γάλα¬ 
κτος σε ποσοστό τουλάχιστον 14% από το οποίο 3,5% 
τουλάχιστον πρέπει να είναι λίπος γάλακτος. 

7. Γεμιστή σοκολάτα, σοκολάτα με γέμιση.σοκολά¬ 
τα με .στο κέντρο. 

Είναιτο γεμιστό προϊόν, του οποίου το εξωτερικό μέρος 
αποτελείται από ένα από τα προϊόντα που ορίζονται στα 
σημεία 3, 4, 5 και 6. Οι ορισμοί δεν ισχύουν για προϊόντα 
το εσωτερικό των οποίων αποτελείται από προϊόντα αρ¬ 
τοποιίας, ζαχαροπλαστικής, μπισκοτοποιίας ή παγωτό. 

Το ποσοστό σοκολάτας περιβλήματος των προϊόντων 
που φέρουν το όνομα αυτό αντιπροσωπεύει τουλάχιστον 
το 25% του συνολικού βάρους του προϊόντος. 

8. Οίΐ00θΐ3ΐθ 3 Ι313Ζ3 

Είναι το προϊόν που λαμβάνεται από προϊόντα κακάο, 
σάκχαρα και αλεύρι ή άμυλο από σιτάρι, ρύζι ή καλαμπό¬ 
κι και περιέχει ολικά ξηρά στερεά κακάο σε ποσοστό 35% 
τουλάχιστον, από το οποίο 18% τουλάχιστον πρέπει να εί¬ 
ναι βούτυρο κακάο και 14% τουλάχιστον απολιπασμένα 
ξηρά στερεά κακάο και σε ποσοστό 8% κατ’ ανώτατο όριο 
αλεύρι ή άμυλο. 

9. 0ίΐΟΟθΐ3ΐΘ ΙαπίίΙίΒΓ 3 13 13Ζ3 

Είναι το προϊόν που λαμβάνεται από προϊόντα κακάο, 
σάκχαρα και αλεύρι ή άμυλο από σιτάρι, ρύζι ή καλαμπό¬ 
κι και περιέχει ολικά ξηρά στερεά κακάο σε ποσοστό 30% 
τουλάχιστον, από το οποίο 18% τουλάχιστον πρέπει να εί¬ 
ναι βούτυρο κακάο και 12% τουλάχιστον απολιπασμένα 
ξηρά στερεά κακάο και αλεύρι ή άμυλο σε ποσοστό 18% 
κατ’ ανώτατο όριο. 

10. Σοκολατάκια ή πραλίνες. 

Είναι το προϊόν, μεγέθους μπουκιάς, που αποτελείται: 

- είτε από γεμιστή σοκολάτα, 

- είτε από απλή σοκολάτα είτε από συνδυασμό ή μείγμα 
σοκολάτας, κατά την έννοια των ορισμών που παρέχονται 
στα σημεία 3, 4, 5 ή 6 και άλλων βρώσιμων ουσιών, εφό¬ 
σον η σοκολάτα αντιπροσωπεύει τουλάχιστον το 25% του 
συνολικού βάρους του προϊόντος. 

Β. ΕΠΙΤΡΕΠΟΜΕΝΑ ΠΡΟΑΙΡΕΤΙΚΑ ΣΥΣΤΑΤΙΚΑ 

Προσθήκη βρώσιμων ουσιών 

1. Με την επιφύλαξη της παραγράφου 2 και του τμήμα¬ 
τος Β σημείο 2, στα προϊόντα σοκολάτας που ορίζονται 
στο τμήμα Α σημεία 3, 4, 5, 6, 8 και 9, επιτρέπεται επίσης 
η προσθήκη λοιπών βρώσιμων ουσιών. 

Ωστόσο, η προσθήκη: 

- ζωικών λιπών και παρασκευασμάτων αυτών που δεν 
προέρχονται αποκλειστικά από γάλα, απαγορεύεται, 

- αλεύρων και αμύλων υπό μορφή κόκκων ή σκόνης επι¬ 
τρέπεται μόνο όταν η προσθήκη είναι σύμφωνη με τους 
ορισμούς που περιλαμβάνονται στο τμήμα Α σημεία 8 και 9. 

Η ποσότητα των προστιθεμένων αυτών βρώσιμων ου¬ 
σιών δεν πρέπει να υπερβαίνει το 40% του ολικού βάρους 
του τελικού προϊόντος. 

2. Στα προϊόντα που ορίζονται στο τμήμα Α σημεία 2,3, 
4, 5, 6, 8 και 9, επιτρέπεται η προσθήκη μόνο εκείνων των 
αρωματικών υλών που δεν μιμούνται τη γεύση της σοκο¬ 
λάτας ή των λιπαρών ουσιών που προέρχονται από το γά¬ 
λα. 

Γ. ΥΠΟΛΟΓΙΣΜΟΣ ΤΩΝ ΕΚΑΤΟΣΤΙΑΙΩΝ ΑΝΑΛΟΓΙΩΝ 

Οι ελάχιστες περιεκτικότητες που καθορίζονται στο 
τμήμα Α σημεία 3,4,5,6,8 και 9 υπολογίζονται αφού αφαι- 
ρεθεί το βάρος των συστατικών που προβλέπονται στο 
τμήμα Β. Όσον αφορά τα προϊόντα των σημείων 7 και 10 
του τμήματος Α, η κατώτατη περιεκτικότητα υπολογίζεται 
μετά από αφαίρεση του βάρους των συστατικών που 
προβλέπονται στο τμήμα Β, καθώς καιτου βάρους της γέ¬ 
μισης. 

Για τα προϊόντα που ορίζονται στο τμήμα Α σημεία 7 και 
10, η περιεκτικότητα σε σοκολάτα υπολογίζεται ως προς 
το συνολικό βάρος του τελικού προϊόντος, συμπεριλαμ- 
βανομένης της γέμισης. 

Δ. ΣΑΚΧΑΡΑ 

Τα σάκχαρα κατά την έννοια του άρθρου αυτού δεν πε¬ 
ριορίζονται στα σάκχαρα που ρυθμίζονται από την κείμε¬ 
νη νομοθεσία σχετικά με ορισμένα σάκχαρα προοριζόμε- 
να για την ανθρώπινη διατροφή. 

ΠΑΡΑΡΤΗΜΑ II 

ΦΥΤΙΚΑ ΛΙΠΑΡΑ ΠΟΥ ΑΝΑΦΕΡΟΝΤΑΙ 
ΣΤΟ ΑΡΘΡΟ 2 ΠΑΡΑΓΡΑΦΟΣ 1 

Τα φυτικά λιπαρά που αναφέρονται στην παράγραφο 2, 
εδάφιο α είναι μεμονωμένα ή σε μείγματα, ισοδύναμα 
βουτύρου του κακάο και πρέπει να ανταποκρίνονται στα 
ακόλουθα κριτήρια: 

α) είναι φυτικά λιπαρά που δεν περιέχουν λαυρικό οξύ, 
πλούσια σε συμμετρικά μονοακόρεστα τριγλυκερίδια 
ΡΟΡ, Ρ051, 31031 (1) . 

β) αναμειγνύονται σε οποιαδήποτε αναλογία με βούτυ¬ 
ρο του κακάο και είναι συμβατά με τις φυσικές του ιδιότη¬ 
τες (σημείο τήξεως και θερμοκρασία κρυστάλλωσης, τα¬ 
χύτητα τήξης και ανάγκη συμμετρίασης). 

(Τ) Ρ: παλμιτικό οξύ. ϋ: ελαϊκό οξύ. 31. στεατικό οξύ 


γ) λαμβάνονται μόνο με διαδικασίες εξευγενισμού ή / 
και κλασμάτωσης αποκλείεται η ενζυματική τροποποίηση 
της δομής των τριγλυκεριδίων. 

Σε συμμόρφωση με αυτά τα κριτήρια, μπορούν να χρη¬ 
σιμοποιούνται τα ακόλουθα φυτικά λιπαρά τα οποία εξά¬ 
γονται από τα φυτά τα απαριθμούμενα κατωτέρω: 


Κοινή ονομασία των 
φυτικών λιπαρών 


Ι.ΙΙΜρθ, Βογπθο -ΙαΙΙονν 
ή ΤθπρΙονναηρ 
2. ΡαΙηη - οίΙ 

3.331 

4. 81ΐθ3 

5. ΚοΙ<υπι ρυτρί 

6. Μβηρο^θίτι 


Επιστημονική ονομασία των 
φυτών από τα οποία μπορούν 
ναεξαχθούνταπαραπλεύρως 
απαριθμούμενα λιπαρά 


ΒΙιοΓθα ερρ. 

ΕΙ3ΘΙ5 ρυίηθθηείε 
ΕΙ3ΘΪ5 θΙίίθΓ3 
5ϊιογθ 3 Γοάυεία 
ΒυΙγΓοερθΓηηυπι ρηγΚΝ 
03Γ0ίηί3 ίηάίοα 
ΜαηριΐΘΓα ίπάίοβ 


Κατ’ εξαίρεση επιτρέπεται η χρήση κοκοφοινικελαίου 
στη σοκολάτα που χρησιμοποιείται για την παραγωγή πα¬ 
γωτού και παρόμοιων κατεψυγμένων προϊόντων. 

II. Α. Το Π. Δ/γμα 527/83. Σχετικά με προϊόντα κακάο και 
σοκολάτας που προορίζονται για ανθρώπινη διατροφή, 
καταργείται από τις 3 Αυγούστου 2003. 

Εξαιρούνται οι διατάξεις των παραγράφων 5, εδάφιο α 
δεύτερη περίοδος και 6, εδάφια α και β του παραρτήμα¬ 
τος οι οποίες αφορούν εναρμόνιση με τις οδηγίες για τις 
χρωστικές και τα λοιπά πρόσθετα. 

Β. Γίνονται οι αναγκαίες τροποποιήσεις άρθρων του 
Κώδικα Τροφίμων. 

Στα άρθρα που αφορούν το κακάο και τα προϊόντα του 
παραμένουν διατάξεις που αφορούν την προστασία της 
υγείας καιτην ενημέρωση των καταναλωτών καθώς και τη 
δυνατότητα ελέγχου των προϊόντων και οι οποίες δεν έρ¬ 
χονται σε αντίθεση με τις διατάξεις που προβλέπονται 
από την κοινοτική νομοθεσία. 

1. Αρθρο 11. Επισήμανση τροφίμων. 

Στην παράγραφο 16 διαγράφεται η τρίτη παύλα. 

- Π. Δ/γμα 527/83 "Προϊόντα κακάο και σοκολάτα". 

2. Το άρθρο 55 "Κακάο και προϊόντα του" αντικαθίσταται 
από νέο άρθρο 55 που έχει ως εξής: 


Άρθρο 55.Βούτυρο κακάο. 

1. Βούτυρο κακάο είναι η λιπαρή ύλη που λαμβάνεται 
από κυάμους κακάο ή μέρη κυάμων κακάο και έχει τα χα¬ 
ρακτηριστικά που αναφέρονται στο παράρτημα I, Τμήμα 
Ατού άρθρου 59 του Κώδικα Τροφίμων. 

2. Το βούτυρο κακάο πρέπει να διατίθεται στην κατανά¬ 
λωση αμιγές και απαγορεύεται η προσθήκη κάθε άλλης 
ξένης λιπαρής ύλης. 

3. Οι φυσικοχημικές σταθερέςτου πρέπει να βρίσκονται 
ανάμεσα στα παρακάτω όρια: 

α) Αριθμός βουτυροδιαθλασιμέτρου σε 40°Ο 46 - 48 
β) Αριθμός ιωδίου κατά \Α/Ιϋ3 34 - 42 
γ) Αριθμός σαπωνοποίησης 192 - 202 
δ) Σημείο τήξης λιπαρών ουσιών, ως έχουν 30°Ο - 35°0. 
ε) Σημείο τήξης λιπαρών οξέων 48°0 - 53°0. 

3. Το άρθρο 56 "Ειδικές διατάξεις για άλατα είδη κακάο" 
αντικαθίσταται από νέο άρθρο 56 που έχει ως εξής: 


Άρθρο 56. Ειδικές διατάξεις για όλα τα είδη κακάο. 


1. Απαγορεύεται στα διάφορα είδη κακάο, 
α) Η προσθήκη ξένων αμυλωδών ουσιών γενικά, 
β) Η προσθήκη φλοιών απορριμάτων κακάο και κάθε 
άλλης ξένης προς το κακάο φυτικής ουσίας. 

γ) Η προσθήκη λιπαρής ύλης ξένης προς το βούτυρο 
του κακάο με σκοπό τη μερική ή ολική αντικατάστασή του. 

2. Στα διάφορα είδη κακάο επιτρέπεται η προσθήκη μό¬ 
νο των ανόργανων ή οργανικών ουσιών που χρησιμοποι¬ 
ούνται για την παρασκευή του διαλυτού κακάο καθώς και 
εκείνων που αναφέρονται στις σχετικές διατάξεις του άρ¬ 
θρου 59 του Κώδικα Τροφίμων και της νομοθεσίας για τα 
πρόσθετα τροφίμων. 

3. Το κακάο και τα προϊόντα του δεν επιτρέπεται να πε¬ 
ριέχουν πρόσθετες χρωστικές ουσίες. 

4. Το άρθρο 57 "Σοκολάτα" αντικαθίσταται από νέο άρ¬ 
θρο 57 που έχει ως εξής: 

Άρθρο 57. Ειδικές διατάξεις για προϊόντα 
κακάο και σοκολάτας 

1. α. Στη σοκολάτα και προϊόντα σοκολάτας επιτρέπεται 
η προσθήκη των προσθέτων του παραρτήματος I του άρ¬ 
θρου 33 του Κώδικα Τροφίμων: Κιτρικό οξύ Ε330, λεκιθί- 
νες Ε322, τρυγικό οξύ Ε334, γλυκερίνη Ε422, μόνο - και - 
διγλυκερίδια λιπαρών οξέων Ε471, ανθρακικά άλατα 
ασβεστίου Ε170, ανθρακικά άλατα νατρίου Ε500, ανθρα¬ 
κικά άλατα καλίου Ε501, ανθρακικά άλατα αμμωνίου 
Ε503, ανθρακικά άλατα μαγνησίου Ε504, υδροξείδιοτου 
νατρίου Ε524, υδροξείδιο του καλίου Ε525, υδροξείδιο 
του ασβεστίου Ε526, υδροξείδιο του αμμωνίου Ε527, 
υδροξείδιο του μαγνησίου Ε528, οξείδιο του μαγνησίου 
Ε530, κόμμι ακακίας Ε414, πηκτίνες Ε440, σύμφωνα με 
τους όρους του παραρτήματος II του εν λόγω άρθρου. 

β. Επιτρέπεται η προσθήκη προσθέτων του παραρτή¬ 
ματος IVτου άρθρου 33 του Κώδικα Τροφίμων, σύμφωνα 
μετουςόρουςτουεν λόγω παραρτήματος 1) Φωσφατίδια 
του αμμωνίου Ε 442 σε μέγιστο ποσοστό 10 ρ/Ι <9 στα 
προϊόντα κακάου και σοκολάτας, 2) Κηρός μελισσών, 
λευκός και κίτρινος Ε901, κανδελλιλικός κηρός Ε 902, 
καρναουβικός κηρός Ε 903, σέλακ Ε 904, ως μέσα γλα- 
σαρίσματος της σοκολάτας σύμφωνα με την αρχή του 
ςυαηΐυηη εαΐίε, 3) Πολυγλυκερίδιατου πολυρυκινελαϊκού 
οξέος Ε476, σε μέγιστο ποσοστό 5 ρ.Ι <9 στη σοκολάτα, 4) 
Τριστεατική σορβιτάνη Ε 492 σε μέγιστο ποσοστό 10 ρ/Κρ 
στη σοκολάτα. 

2. Δεν επιτρέπεται να περιέχουν πρόσθετες χρωστικές 
ουσίες τα προϊόντα κακάο και συστατικά σοκολάτας, 
όπως αναφέρονται στο άρθρο 59 του Κώδικα Τ ροφίμων. 

3. Οι οργανοληπτικοί χαρακτήρες της σοκολάτας πρέ¬ 
πει να είναι ανεπίληπτοι και να μην παρέχουν ενδείξεις 
χρησιμοποίησης μειονεκτικών υλών ή ατελούς επεξεργα¬ 
σίας ή οπωσδήποτε αλλοιωμένων πρώτων υλών. 

4. Σοκολάτα που έχει υποστεί τήξη ή εμφανίζει στην 
εξωτερική επιφάνεια χιονώδη μορφή που οφείλεται στο 
βούτυρο του κακάο, που διαχωρίστηκε, δεν θεωρείται 
ακατάλληλη προς βρώση, πλην όμως πρέπει να αποκλεί¬ 
εται από την κατανάλωση και ο προμηθευτής υποχρεώ¬ 
νεται σε αντικατάσταση με κανονικό προϊόν. 

5. Σοκολάτα που εμφανίζει οποιαδήποτε αλλοίωση της 
σύστασης ή των οργανοληπτικών χαρακτήρων της πρέ¬ 
πει να αποκλείεται από την κατανάλωση ως επιβλαβής. 

6. Η διάθεση της σοκολάτας από κάθε κατάστημα πρέ¬ 
πει να γίνεται σε συσκευασία και συντήρηση που διασφα¬ 
λίζει το προϊόν από κάθε ρύπανση και αλλοίωση.. 

5.- Το άρθρο 58. Σοκολάτα γάλακτος αντικαθίσταται 
από νέο άρθρο 58 που έχει ως εξής: 

Άρθρο 58 

Προϊόντα απομίμησης σοκολάτας 

1. Παρασκευάσματα που περιέχουν ή όχι κακάο, προ¬ 
σομοιάζουν μακροσκοπικά και οργανοληπτικά με σοκο¬ 


λάτα καιδενπληρούντου όρους για τη σοκολάτα του Κώ¬ 
δικα Τροφίμων, είναι δυνατόν να έρχονται στην κατανά¬ 
λωση, με τους παρακάτω όρους. 

Στη σύνθεση των παρασκευασμάτων αυτών επιτρέπε¬ 
ται η χρησιμοποίηση: 

α) Ζαχαρούχων γλυκαντικών υλών από τις προβλεπό- 
μενες από τις διατάξεις της παραγράφου 2 του άρθρου 
63 του παρόντος Κώδικα. 

β) Φυτικών λιπών και φυτικών ελαίων που πληρούν τους 
όρους του παρόντος Κώδικα. Το σημείο τήξης της λιπα¬ 
ρής ύλης δεν πρέπει να είναι πάνω από 42°0. 

γ)Κακάο 

δ) Γάλακτος από τις κατηγορίες που προβλέπονται από 
το άρθρο 80 του παρόντος Κώδικα. 

ε) Προσθέτων του παραρτήματος I του άρθρου 33 του 
Κώδικα Τροφίμων σύμφωνα με την αρχή του ηυαηΐυπι 
53115. 

Επίσης προσθέτων του παραρτήματος IV του ιδίου άρ¬ 
θρου: 

Φωσφατίδια του αμμωνίου Ε442, κηρός μελισσών, λευ¬ 
κός και κίτρινος Ε901, κανδελλιλικός κηρός Ε902, καρνα¬ 
ουβικός κηρός Ε903, σελάκ Ε904, σύμφωνα με τους 
όρους του παραρτήματος αυτού. 

στ) Άλλες πρώτες ύλες που περιλαμβάνονται στον πα¬ 
ρόντα Κώδικα, εκτός από τις πρόσθετες ύλες του Κεφα¬ 
λαίου III. 

ζ) Επιτρέπεται ο τεχνητός αρωματισμός με αβλαβείς 
αρωματικές ύλες. 

η) Απαγορεύεται η τεχνητή χρώση. Είναι δυνατόν μόνον 
να χρησιμοποιηθεί ως χρωστική ο φυτικός άνθρακας 
(Ε 153), ο οποίος θα δηλώνεται στη συσκευασία (επίσημα) 
με τη φράση: "Τεχνητά χρωματισμένο με φυτικό άνθρακα". 

2. α) Τα προϊόντα της παραγράφου 9 του παρόντος άρ¬ 
θρου που προορίζονται είτε για άμεση κατανάλωση, είτε ως 
πρώτες ύλες ζαχαροπλαστικής και αρτοποιίας πρέπει να 
έρχονται στην κατανάλωση με ονομασία που να μην μπορεί 
να δημιουργήσει σύγχυση ότι πρόκειται για σοκολάτα. 

Η ονομασία αυτή δεν πρέπει να περιέχει τη ρίζα των λέ¬ 
ξεων "Σοκολάτα", "Κακάο", "Κουβερτούρα". Επίσης οι λέ¬ 
ξεις αυτές δεν πρέπει να αναγράφονται σε κανένα σημείο 
του περιτυλίγματος, ούτε στις εσωτερικές διακοσμήσεις. 

Η απαγόρευση αυτή δεν ισχύει όπως είναι ευνόητο, 
όταν οι λέξεις αυτές αποτελούν μέρος της κατοχυρωμέ¬ 
νης εμπορικής επωνυμίας ή του σήματος του παρασκευ¬ 
αστή του, του συσκευαστή ή του υπευθύνου για τη διάθε¬ 
ση του τροφίμου στην κατανάλωση. 

Επίσης οι λέξεις αυτές δεν πρέπει να αναγράφονται σε 
κανένα σημείο του περιτυλίγματος, ούτε στις εσωτερικές 
διακοσμήσεις, με εξαίρεση την ένδειξη που αναφέρεται 
στο εδάφιο (γ) της παραγράφου αυτής. 

β) Αμεσα κοντά στην ονομασία του προϊόντος θα πρέπει 
να αναγράφεται με γράμματα ευδιάκριτα ευανάγνωστα 
και ανεξίτηλα η φράση "ΠΡΟΪΟΝ ΑΠΟΜΙΜΗΣΗΣ ΣΟΚΟ- 
ΛΑΤΑΣ". 

γ) Επίσης εκτός από τις άλλες ενδείξεις που προβλέπο- 
νται από τις σχετικές διατάξεις θα πρέπει να αναγράφεται 
το επίτοις εκατό ποσοστό του κακάο, για τα προϊόντα που 
περιέχουν κακάο. 

δ) Προϊόντα πολτώδους μορφής που περιέχουν κακάο 
και τα οποία δεν είναι δυνατόν λόγω μορφής, υφής και συ- 
σκευασίας να θεωρηθούν από τον καταναλωτή ως σοκο¬ 
λάτα, εξαιρούνται από την υποχρέωση αναγραφής της 
φράσης "ΠΡΟΪΟΝΤΑ ΑΠΟΜΙΜΗΣΗΣ ΣΟΚΟΛΑΤΑΣ". 

Στα προϊόντα πολτώδους μορφής, με μειωμένες θερμί¬ 
δες ή χωρίς πρόσθετα σάκχαρα, είναι δυνατόν να προ- 

στεθούνγλυκαντικά (Ε420, Ε421, Ε953, Ε965, Ε966, Ε967, 
Ε950, Ε951, Ε952, Ε954, Ε959), σύμφωνα με τους όρους 
του παραρτήματος του άρθρου 68 του Κώδικα Τροφίμων. 

3. Τα έτοιμα προϊόντα ζαχαροπλαστικής και αρτοποιίας 
που παρασκευάζονται με βάση τα παρασκευάσματα της 
παραγράφου 9 του άρθρου αυτού και διατίθενται χωρίς 
συσκευασία, όπως πάστες, βουτήματα, είδη διαφόρων 
σχημάτων όπως αυγών, ζώων και ποικίλα άλλα είδη ζαχα¬ 
ροπλαστικής είναι δυνατόν να διατίθενται στην κατανά¬ 
λωση με τους παρακάτω όρους. 

α) Με ονομασία που δεν μπορεί να δημιουργήσει σύγ¬ 
χυση ότι πρόκειται για σοκολάτα. 

β) Τοποθετούνται χωριστά από τα προϊόντα σοκολάτας 
στις προσθήκες ή τα ψυγεία των καταστημάτων, πάνω 
στις οποίες τοποθετείται σε εμφανές σημείο πινακίδα με 
τη φράση "ΠΡΟΪΟΝΤΑ ΑΠΟΜΙΜΗΣΗΣ ΣΟΚΟΛΑΤΑΣ". 

γ) Στα τιμολόγια πώλησης πρέπει να αναγράφεται η 
φράση "ΠΡΟΪΟΝΤΑ ΑΠΟΜΙΜΗΣΗΣ ΣΟΚΟΛΑΤΑΣ". 

δ) Προϊόντα που δεν αναγράφουν τις παραπάνω ενδεί¬ 
ξεις θα θεωρούνται ότι έχουν παρασκευαστεί από σοκο¬ 
λάτα και θα εξετάζονται σαν τέτοια. 

6.-Αρθρο 60. Εξέταση του κακάο καιτωνπροϊόντωντου. 

1. Η εξέταση περιλαμβάνει: 

α) Την μακροσκοπική εξέταση. 

β) Την οργανοληπτική εξέταση. 

γ) Τη μικροσκοπική εξέταση σε περίπτωση προϊόντος 
σε σκόνη. 

δ) Τη χημική εξέταση στην οποία περιλαμβάνεται η εξέ¬ 
ταση της ταυτότητας των λιπαρών ουσιών. 

2. Σε περίπτωση υπονοιών για μη κανονικότητα ενός συ¬ 
στατικού ή προσθήκη μη επιτρεπομένου συστατικού, η εξέ¬ 
ταση επεκτείνεται και σε άλλους προσδιορισμούς όπως 
ανίχνευση για αλλοιωμένα σπέρματα κακάο, προσδιορι¬ 
σμός θειοβρωμίνης, προσδιορισμός κυτταρίνης κ.λ.π. 

III. 1. Οι παραπομπές σε καταργούμενες διατάξεις θεω¬ 
ρείται ότι 

Γίνονται στις διατάξεις αυτής της απόφασης. 

2. α. Επιτρέπεται η εμπορία των προϊόντων που ορίζο¬ 
νται στο παράρτημα I του άρθρου 59 του Κώδικα Τροφί¬ 
μων, εφόσον ανταποκρίνονται στους ορισμούς και τους 
κανόνες που προβλέπονται από την παρούσα απόφαση 
από τις 3 Αυγούστου 2003. 

β. Απαγορεύεται η εμπορία των προϊόντων που δεν 
ανταποκρίνονται στην παρούσα απόφαση από τις 3 Αυ¬ 
γούστου 2003. 

Ωστόσο η εμπορία προϊόντων τα οποία δεν ανταποκρίνο- 
νται στην παρούσα απόφαση, αλλά τα οποία επισημάνθη- 
καν πριν από τις 3 Αυγούστου 2003 σύμφωνα με το Π. Δ/γμα 
527/83, επιτρέπεται μέχρι εξαντλήσεωςτων αποθεμάτων. 
Ο Πρόεδρος Η Γραμματέας 

κ.α.α. Αντιπρόεδρος 

ΑΝΔΡ. ΕΠΙΦΑΝΕΙΟΥ ΕΛΕΝΗ ΠΑΛΛΑΡΗ 

Τα Μέλη 

Ν. ΚΑΤΣΙΜΠΑΣ, Δ. ΜΠΟΣΚΟΥ, Δ. ΜΑΝΤΕΛΗΣ, 

ΧΡ. ΚΑΛΑΝΤΖΟΠΟΥΛΟΣ, Κ. ΚΑΨΑΛΗΣ 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΠΟΣΤΟΛΟΣ ΦΩΤΙΑΔΗΣ 


Αριθ. Κ3-11732 (2) 

Τ ροποποίηση των Αποφάσεων του Υφυπουργού Ανάπτυ¬ 
ξης: Κ3-3974/11.10.1999 "Ρύθμισης θεμάτων ασφαλί¬ 
σεων ζωής", όπως ισχύει, και Κ3-3975/11.10.1999 
"Ρύθμιση θεμάτων ασφαλίσεων κατά ζημιών", όπως 
ισχύει.. 

Η ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Της Απόφασης του Υφυπουργού Ανάπτυξης Κ3- 
3974/11.10.1999(ΦΕΚ 8334/18.10.1999, τεύχος ΑΕ και 
ΕΠΕ) "Ρύθμιση θεμάτων ασφαλίσεων ζωής", όπως διορ¬ 
θώθηκε και τροποποιήθηκε με τις αποφάσεις Κ3- 
315/10.1.2000(ΦΕΚ 313/14.1.2000, τεύχος ΑΕ και ΕΠΕ), 
Κ3-6459/26.7.2000(ΦΕΚ 7117/27.7.2000, τεύχος ΑΕ και 
ΕΠΕ) και Κ3-9479/27.11.2000(ΦΕΚ 1540/18.12.2000, τεύ- 

χ°ς β). 

β) Της Απόφασης του Υφυπουργού Ανάπτυξης Κ3- 
3975/11.10.1999(ΦΕΚ 8333/18.10.1999, τεύχος ΑΕ και 
ΕΠΕ "Ρύθμιση θεμάτων ασφαλίσεων κατά ζημιών", όπως 
διορθώθηκε και τροποποιήθηκε με τις αποφάσεις Κ3- 
315/10.1.2000 και Κ3-9479/27.11.2000. 

γ) Της Κοινής Απόφασης 303/5.5.2000 (ΦΕΚ 594, Β) του 
Πρωθυπουργού και του Υπουργού Ανάπτυξης "Ανάθεση 
αρμοδιοτήτων στους Υφυπουργούς Ανάπτυξης". 

2. Το γεγονός ότι από την παρούσα απόφαση δεν προ- 
καλείται δαπάνη εις βάρος του κρατικού προϋπολογι¬ 
σμού, αποφασίζουμε: 

Τροποποιούμε τις Αποφάσεις μας: ί) Κ3- 3975/ 
11.10.1999 (ΦΕΚ 8333/18.10.1999, τεύχος ΑΕ και ΕΠΕ) 
"Ρύθμιση θεμάτων ασφαλίσεων κατά ζημιών", όπως ισχύ¬ 
ει διορθωμένη και τροποποιημένη με τις αποφάσεις μας 
Κ3-315/10.1.2000 (ΦΕΚ 313/14.1.2000, τεύχος ΑΕ και 
ΕΠΕ) και Κ3-9479/27.11.2000 (ΦΕΚ 1540/18.12.2000, τεύ¬ 
χος Β) και ϋ) Κ3-3974/11.10.1999 (ΦΕΚ 8334/18.10.1999, 
τεύχος ΑΕ και ΕΠΕ) "Ρύθμιση θεμάτων ασφαλίσεων 
ζωής", όπως ισχύει διορθωμένη και τροποποιημένη μετις 
αποφάσεις μας Κ3-315/10.1.2000, Κ3-6459/26.7.2000 
(ΦΕΚ 7117/27.7.2000, τεύχος ΑΕ και ΕΠΕ) και Κ3- 
9479/27.11.2000, ως εξής: 

Α. Την Απόφαση Κ3-3975/11.10.1999: 

α) Η επεξήγηση του συμβόλου ρ , του σημείου βΐ του 
εδαφίου β της παραγράφου 2 του άρθρου 6, όπως η πα¬ 
ράγραφος αυτή έχει τροποποιηθεί με την παράγραφο ΙΑ 
(εδάφ. κβ, κγ και κδ) της απόφασης Κ3-9479/27.11.2000, 
αναδιατυπώνεται ως εξής: 

"-ρ Ποσοστό που εκφράζει την μέση σχέση μεταξύ του 
αθροίσματος των τεχνικών αποθεμάτων από πρωτασφα- 
λίσεις για τις τρεις προηγούμενες κλεισμένες (επισήμως) 
οικονομικές χρήσεις (εκτός της ελεγχόμενης) και του 
αθροίσματος των ιδίων κεφαλαίων και των τεχνικών απο¬ 
θεμάτων από πρωτασφαλίσεις για την ίδια περίοδο. Το 
ανωτέρω ποσοστό ρ δεν εφαρμόζεται στην περίπτωση 
κατά την οποία η ασφαλιστική επιχείρηση καταχωρεί τα 
έσοδα και έξοδα επενδύσεων, τα οποία δεν αφορούν 
επενδύσεις για την κάλυψη των τεχνικών αποθεμάτων, 
στο λογαριασμό αποτελεσμάτων χρήσεως". 

β) Το εδάφιο β, της παραγράφου 1 του άρθρου 9, όπως 
η παράγραφος αυτή έχει τροποποιηθεί με την παράγρα¬ 
φο ΙΑ (εδάφ. κστ) της απόφασης Κ3-9479/27.11.2000, 
αναδιατυπώνεται ως εξής: 

"β) Ως "μεγάλη και έκτακτη ζημιά" για ένα κλάδο ασφά¬ 
λισης στην ελεγχόμενη οικονομική χρήση, για τον προσ¬ 
διορισμό της οποίας λαμβάνεται υπόψη τόσο το πληρω- 
θέν μέρος της όσο και η μεταβολή του εκκρεμούς μέρους 
της, θεωρείται αυτή που είναι μεγαλύτερη από εκατό 
(100) φορέςτο μέσο κόστος ζημιών, για τον κλάδο ασφά¬ 
λισης 10 "Αστική ευθύνη από χερσαία αυτοκίνητα οχήμα¬ 
τα", ή εξήντα (60) φορέςτο μέσο κόστος ζημιών, για τους 
λοιπούς κλάδους ασφάλισης, όπως το μέσο κόστος ζη¬ 
μιών προκύπτει από την εφαρμογή του μαθηματικού τύ¬ 
που του 0 (Ρ0) (χωρίς την εφαρμογή του συντελεστή 0,80), 
του σημείου β2του εδαφίου β της παραγράφου 1 του άρ¬ 
θρου 4 της παρούσας απόφασης, για τις τρεις (ή δύο,ή 
μία, εφ’ όσον υπάρχουν τρεις ή δύο επισήμως κλεισμένες 
οικονομικές χρήσεις μαζί με την ελεγχόμενη) προηγού¬ 
μενες κλεισμένες (επισήμως) οικονομικές χρήσεις(εκτός 
της ελεγχόμενης). Οι ανωτέρω προϋποθέσεις, μαζί και με 
την προϋπόθεση του ολοσχερούς διακανονισμού της 
ανωτέρω ζημιάς, λαμβάνονται υπόψη και κατά την επέν¬ 
δυση (κάλυψη) των τεχνικών αποθεμάτων, σύμφωνα με το 
άρθρο 8 του ΝΔ 400/1970, όπως ισχύει, δηλαδή αφαιρεί- 
ται η ζημιά αυτή από την επένδυση (κάλυψη) τωντεχνικών 
αποθεμάτων". 

γ) Στο άρθρο 12 προστίθενται νέοι παράγραφοι 6 και 7, 
ως εξής: 

"6. Ειδικά, μόνο για το επίσημο κλείσιμο των οικονο¬ 
μικών καταστάσεων χρήσεως 2000, η αναλογία των δι¬ 
καιωμάτων συμβολαίων, που πρέπει να ενσωματωθεί 
(προστεθεί) στο απόθεμα μη δεδουλευμένων ασφαλί¬ 
στρων από πρωτασφαλίσεις, μπορεί να υπολογισθεί με 
βάση τη σχέση, μεταξύ του αποθέματος μη δεδουλευ¬ 
μένων ασφαλίστρων από πρωτασφαλίσεις (χωρίς την 
αναλογία δικαιωμάτων συμβολαίων) και των ακαθαρί¬ 
στων καταχωρημένων (εγγεγραμμένων) ασφαλί¬ 
στρων από πρωτασφαλίσεις, που ισχύει σε κάθε κλάδο 
ασφάλισης κατά το επίσημο κλείσιμο της χρήσης 2000. 

7. α) Επιτρέπονται εναλλακτικά, μόνο για το επίσημο 
κλείσιμο των οικονομικών καταστάσεων 2000, και τα εξής: 

ί. Η ενσωμάτωση του πέραν του 10% των δικαιωμάτων 
συμβολαίων στο απόθεμα μη δεδουλευμένων ασφαλί¬ 
στρων από πρωτασφαλίσεις εκάστου κλάδου ασφάλισης. 

ϋ. Τα μεταφερόμενα έξοδα πρόσκτησης που διατίθενται 
σε ασφαλιστική τοποθέτηση να μη μπορεί να είναι μεγα¬ 
λύτερα του: 

- 0,17 του αντιστοίχου αποθέματος μη δεδουλευμένων 
ασφαλίστρων για τον κλάδο ασφάλισης 10 "Αστική ευθύ¬ 
νη από χερσαία αυτοκίνητα οχήματα". 

- 0,32 του αντιστοίχου αποθέματος μη δεδουλευμένων 
ασφαλίστρων για τους λοιπούς κλάδους ασφάλισης. 

β) Για την εφαρμογή του ανωτέρω εδαφίου α ισχύουντα 
εξής: 

ί. Εφαρμόζεται σε όλους τους κλάδους ασφάλισης. 

ϋ.Οι υπολογισμοί των ποσοστών των δικαιωμάτων των 
συμβολαίων ανά κλάδο ασφάλισης γίνεται με βάση την 
σχέση μεταξύ των καταχωρημένων δικαιωμάτων συμβο¬ 
λαίων και των ακαθαρίστων καταχωρημένων(εγγεγραμ- 
μένων) ασφαλίστρων από πρωτασφαλίσεις. 

γ) Οι ασφαλιστικές επιχειρήσεις αναφέρουν στις επίση¬ 
μες οικονομικές καταστάσεις τους χρήσεως 2000 τα 
εξής: 

ί. Στον ισολογισμό, τον τρόπο ενσωμάτωσης μέρους 
των δικαιωμάτων συμβολαίων στο απόθεμα μη δεδου¬ 
λευμένων ασφαλίστρων ως και το αντίστοιχο ποσό. 


ϋ. Στο προσάρτημα των οικονομικών καταστάσεων, 
αναλύουν το ανωτέρω ποσό ανά κλάδο ασφάλισης». 

Β. Την απόφαση Κ3-3974/11.10.2000 

α) Στη συνέχεια της πρώτης πρότασης, της παραγρά¬ 
φου 1 του άρθρου 12, όπως η παράγραφος αυτήέχειτρο- 
ποποιηθεί με την παράγραφο 1Β (εδάφ. κστ) της απόφα¬ 
σης Κ3-9479/27.11.2000, προστίθεται η εξής πρόταση: 

"Γιατην εφαρμογή της παρούσας παραγράφου, ως "με¬ 
γάλη και έκτακτη ζημιά" θεωρείται αυτή που υπερβαίνει 
το εξήντα (60) φορέςτο μέσο κόστος ζημιών". 

β) Στο άρθρο 14 προστίθεται νέα παράγραφος 7, ως 
εξής: 

"7. Με την επιφύλαξη της παραγράφου 6 ανωτέρω (πα- 
λαιά μακροπρόθεσμα εγγυημένα συμβόλαια ζωής), η εν¬ 
σωμάτωση μέρους των δικαιωμάτων συμβολαίων στο 
απόθεμα μη δεδουλευμένων ασφαλίστρων ανά κλάδο ή 
υποκλάδο ασφάλισης, μόνο στο επίσημο κλείσιμο των οι¬ 
κονομικών καταστάσεων χρήσεως 2000, μπορεί να γίνει 
με βάση την σχέση που αναφέρεται στο άρθρο 12 (παράγ. 
6) της απόφασης Κ3-3975/10.11.1999". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 2001 

Η ΥΦΥΠΟΥΡΓΟΣ 

ΜΑΡΙΑ - ΕΛΕΝΗ ΑΠΟΣΤΟΛΑΚΗ 

□ 

Αριθ. Α2/121 (3) 

Συμβάσεις για την προμήθεια συγγραμμάτων στις Α.Ε.Σ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τιςδιατάξειςτουάρθρου Μπαρ. 29του Ν. 2817/2000 

(ΦΕΚ 78/2000 τ.Α7) «Εκπαίδευση των ατόμων.διατά¬ 

ξεις». 

2. Την αριθμ. Α2/1654/28.12.1995 υπουργική απόφαση 
«Χορήγηση διδακτικών βιβλίων και συγγραμμάτων στους 
σπουδαστές των Ανώτερων Εκκλ/κών Σχολών». 

3. Την ανάγκη άμεσης υπογραφής των συμβάσεων για 
την προμήθεια συγγραμμάτων και βοηθητικών διδακτι¬ 
κών βιβλίων που διατίθενται στους σπουδαστές των ΑΕΣ. 

4. Το αριθμ. Φ. 3-5/535/17.10.2000 έγγραφο της Α.Ε.Σ. 
Αθηνών. 

5. Το γεγονός ότι με την παρούσα απόφαση δενπροκα- 
λείται πρόσθετη δαπάνη σε βάρος του κρατικού προϋπο¬ 
λογισμού, αποφασίζουμε: 

Εξουσιοδοτούμε τους Διευθυντές των Ανωτέρων Εκ¬ 
κλησιαστικών Σχολών για την υπογραφή των συμβά¬ 
σεων που έχουν καταρτιστεί από την 14η Μαρτίου 2000, 
ημερομηνία δημοσίευσης του Ν. 2817/2000 και αφο¬ 
ρούν την προμήθεια συγγραμμάτων και βοηθητικών 
διδακτικών βιβλίων, τα οποία διδάσκονται στις Α.Ε.Σ. 
της χώρας. Η δαπάνη των σχετικών προμηθειών θα 
καλύπτεται από τις πιστώσεις του προϋπολογισμού της 
οικείας Σχολής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 2001 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 393 (4) 

Τροποποίηση της 5139/20.8.1996 απόφασης του Γενικού 
Γραμματέα Περιφέρειας Δυτικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των άρθρων 277-291 του Δ.Κ.Κ (Π.Δ 
410/95). 

2) Την αριθμ. 25057 /9.4.84 Απόφαση του Υπουργού 
Εσωτερικών (ΦΕΚ 244/19.4.1984 τ.Β’). 

3) Την αριθμ. 5139/20.8.1996 (ΦΕΚ 856/Β716.9.1996) 
απόφασή μας «Σύσταση Δημοτικής Πολιτιστικής Επιχεί¬ 
ρησης Καστοριάς (ΔΗ.ΠΕ.ΚΑ)» όπως τροποποιήθηκε και 
συμπληρώθηκε μεταγενέστερα. 

4) Την αριθ. 5/2001 απόφαση του Δημοτικού Συμβου¬ 
λίου ΚΑΣΤΟΡΙΑΣ. 

5) Το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του κρατικού 
προϋπολογισμού ούτε του προϋπολογισμού οικείου 
Ο.Τ.Α., αποφασίζουμε: 

Τροποποιούμε την παρ. 3 της αριθμ. 5139/20.8.1996 
(ΦΕΚ 856/Β716.9.1996) απόφασή μας ως εξής: 

Τρία μέλη (3) είναι αιρετοί εκπρόσωποι του Δήμου 
Καστοριάς εκ των οποίων ένας προέρχεται από την μειο¬ 
ψηφία, ένας εκπρόσωπος του ΥΠΠΟ οριζόμενος από τον 
εκάστοτε Υπουργό Πολιτισμού, ένας εκπρόσωπος από 
τους κοινωνικούς φορείς του Δήμου Καστοριάς και δύο 
δημότες ή κάτοικοι που έχουν σχετικές γνώσεις με το 
αντικείμενο της επιχείρησης. 

Κατά τα λοιπά ισχύει η προηγούμενη απόφασή μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καστοριά, 26 Ιανουάριου 2001 
Με εντολή Γ ενικού Γ ραμματέα Περιφέρειας 
Η Διευθύντρια 
ΧΡΙΣΤΙΝΑ ΧΑΣΟΥ 

□ 

(5) 

ΑΠΟΦΑΣΗ (αριθμ. 5739) 

Σύσταση - Συγκρότηση Υπηρεσιακού Συμβουλίου 
του Πανεπιστημίου Αθηνών. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις: 

α. Της παρ. Ιγτου άρθρου 158, των παρ. 3, 4 και 6 του 
άρθρου 159, των παρ. 2,4 και 5 του άρθρου 160, της παρ. 
2του άρθρου 161,του άρθρου 162,τωνπαρ.2,3 καιδτου 
άρθρου 163 και των παρ. 9 και 17 του άρθρου δεύτερου 
του ν. 2683/1999 (Φ.Ε.Κ. 19/Α’). 

β. Τις διατάξεις του άρθρου 15 του ν.2839/2000 
(Φ.Ε.Κ/196 Α’). 

γ. Την 4745/17.9.1999 απόφαση σύστασης-συγκρότησης 
του Υπηρεσιακού Συμβουλίου Διοικητικού Προσωπικούτου 
Πανεπιστημίου Αθηνών (Φ.Ε.Κ. 1865/18.10.99-τ.Β’). 


β. Των άρθρων 36 παρ. 1 και 43 του π.δ/τος 410/1988 
(Φ.Ε.Κ. 191/Α’) και της παραγράφου Β4 του άρθρου 40 
του ν. 1884/1990 (Φ.Ε.Κ. 81/Α’). 

γ. Του άρθρου 27του ν. 2081/1992 (Φ.Ε.Κ. 154/Α’) με το 
οποίο προστέθηκε άρθρο 29Α στο ν. 1558/1985 (Φ.Ε.Κ. 
137/Α’). 

δ. Τις οργανικές διατάξεις του Πανεπιστημίου Αθηνών 
(π.δ.338/98-Φ.Ε.Κ. 227/Α’). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Πανεπιστημίου Αθηνών ούτε του κρατικού προ¬ 
ϋπολογισμού, γιατί με την παρούσα σύσταση δεν μετα¬ 
βάλλεται ο αριθμός των μελών του υφισταμένου κατά την 
έναρξη ισχύος του ν. 2683/1999 Υπηρεσιακού Συμβουλί¬ 
ου, αποφασίζουμε: 

1) Συγκροτούμε πενταμελές Υπηρεσιακό Συμβούλιο 
αρμόδιο για όλο το προσωπικό του Πανεπιστημίου Αθη¬ 
νών, πλην των υπαλλήλων με βαθμό γενικού διευθυντή, 
ως εξής: 

α. Τρεις (3) μονίμους υπαλλήλους με βαθμό Διευθυντή 
από αυτούς που υπάγονται στην αρμοδιότητα του Υπη¬ 
ρεσιακού Συμβουλίου και υπηρετούν στην έδρα του Υπη¬ 
ρεσιακού Συμβουλίου. 

β. Δύο (2) αιρετούς εκπροσώπους των υπαλλήλων με 
βαθμό τουλάχιστον Α’, με τους αναπληρωτές τους. 

Όταν το Υπηρεσιακό Συμβούλιο κρίνει θέματα προσω¬ 
πικού με σχέση εργασίας ιδιωτικού δικαίου, αντί των δύο 
αιρετών εκπροσώπων των μονίμων υπαλλήλων μετέχουν 
δύο αιρετοί εκπρόσωποιτου προσωπικού με σύμβαση ερ¬ 
γασίας ιδιωτικού δικαίου αορίστου χρόνου. 

2) Τα υπό στοιχεία α’ μέλη της προηγούμενης παρα¬ 
γράφου ορίζονται από τον Πρύτανη του Πανεπιστημίου 
Αθηνών, σύμφωνα με την παρ.2 του άρθρου 161 του ν. 
2683/99. 

3) Με την απόφαση του ορισμού των μελών των Υπηρε¬ 
σιακών Συ μβουλίων, ορίζεται ως πρόεδρος ένα από τα τα¬ 
κτικά μέλη του Υπηρεσιακού Συμβουλίου με αναπληρωτή 
του, επίσης ένα από τα τακτικά μέλη. Αναπληρωτές των 
δύο άλλων τακτικών μελών ορίζονται μόνιμοι υπάλληλοι 
με βαθμό διευθυντή από αυτούς που υπάγονται στην αρ¬ 
μοδιότητα του υπηρεσιακού συμβουλίου και υπηρετούν 
στην έδρα του. Στην περίπτωση που προεδρεύει ο ανα¬ 
πληρωτής του προέδρου, θα συμμετέχει ως τακτικό μέ¬ 
λος ο αναπληρωτής του προεδρεύοντος. 

4) Εισηγητής ορίζεται με απόφαση του Πρύτανη ο Προϊ¬ 
στάμενος Γραμματείας, σύμφωνα με το άρθρο 4 του 
π.δ.388/1983. 

5) Χρέη γραμματέα στο Ειδικό Υπηρεσιακό Συμβούλιο 
εκτελεί υπάλληλος που ορίζεται με τον αναπληρωτή του, 
από τον Πρύτανη. 

6) Η θητεία των μελών των Υπηρεσιακών Συμβουλίων 
είναι διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,24 Ιανουάριου 2001 
Ο Πρύτανης 

ΓΕΩΡΓΙΟΣ ΜΠΑΜΠΙΝΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




